O firmă sud-coreeană va produce anual 150 de milioane de doze din vaccinul rusesc.
Vaccinul rusesc Sputnik V va fi produs și în Coreea de Sud. Compania sud-coreeană urmează să înceapă producția luna viitoare, iar distribuția în 2021, anunță RDIF. Vaccinul Sputnik V, în prezent în faza 3 a studiilor clinice, ar fi 92% eficient.
Fondul suveran de investiții al Rusiei a declarat vineri că a semnat un acord cu sud-coreenii de la GL Rapha pentru ca firma de biotehnologie să producă peste 150 de milioane de doze pe an din vaccinul anti-Covid Sputnik V, transmite Reuters.Compania sud-coreeană urmează să înceapă producția luna viitoare, iar distribuția în 2021, anunță Fondul Rusesc pentru Investiții Directe, într-un comunicat de presă.Totodată, instituția spune că dozele produse în Coreea de Sud sunt destinate distribuției globale.Acum două zile, dezvoltatorii vaccinului Sputnik V au declarat că s-a constatat că vaccinul este eficient cu 92% eficient în protejarea oamenilor de COVID-19, conform rezultatelor studiilor intermediare.Anunţul a venit la câteva zile după ce companiile Pfizer şi BioNTech au precizat ca vaccinul lor are o eficienţă de 90%.Rusia își sporește capacitățile de producție internă, care vor fi axate pe satisfacerea propriilor sale nevoi. Cu toate acestea, a ajuns și la acorduri pentru a produce 500 de milioane de doze anual în străinătate.